CELEX: 32021R2092
Language: hr
Date: 2021-11-29 00:00:00
Title: Provedbena uredba Komisije (EU) 2021/2092 оd 29. studenoga 2021. o odobrenju kalijeva diformata kao dodatka hrani za svinje za tov i odbijenu prasad (Tekst značajan za EGP)

30.11.2021   
               
               
                  HR
               
               
                  Službeni list Europske unije
               
               
                  L 427/166
               
            
         PROVEDBENA UREDBA KOMISIJE (EU) 2021/2092
         оd 29. studenoga 2021.
         o odobrenju kalijeva diformata kao dodatka hrani za svinje za tov i odbijenu prasad
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:
         
                     (1)
                  
                  
                     Uredbom (EZ) br. 1831/2003 propisano je odobravanje dodataka hrani za životinje te osnove i postupci za izdavanje odobrenja.
                  
               
                     (2)
                  
                  
                     U skladu s člankom 7. Uredbe (EZ) br. 1831/2003 podnesen je zahtjev za odobrenje kalijeva diformata. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.
                  
               
                     (3)
                  
                  
                     Zahtjev se odnosi na odobrenje kalijeva diformata kao dodatka hrani za svinje za tov i odbijenu prasad i njegovo razvrstavanje u kategoriju dodataka „tehnološki dodaci”.
                  
               
                     (4)
                  
                  
                     Europska agencija za sigurnost hrane („Agencija”) u svojem je mišljenju od 5. svibnja 2021. (2) zaključila da kalijev diformat u predloženim uvjetima uporabe nema štetan učinak na zdravlje životinja, sigurnost potrošača i okoliš. Zaključila je i da tvar ne izaziva zabrinutost u pogledu učinaka na dišni sustav i kožu, ali da nadražuje oči. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je zaključila i da tvar može biti učinkovita kao tehnološki dodatak hrani za životinje. Isto tako, potvrdila je izvješće o metodama analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
                  
               
                     (5)
                  
                  
                     Procjena kalijeva diformata pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu te tvari kako je navedeno u Prilogu ovoj Uredbi.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Tvar navedena u Prilogu, koja pripada kategoriji dodataka „tehnološki dodaci” i funkcionalnoj skupini „regulatori kiselosti”, odobrava se kao dodatak hrani za životinje pod uvjetima utvrđenima u Prilogu.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  EFSA Journal 2021.;19(5):6617.
      
      
         
            PRILOG
            
                        Identifikacijski broj dodatka
                     
                     
                        Dodatak
                     
                     
                        Sastav, kemijska formula, opis, analitička metoda
                     
                     
                        Vrsta ili kategorija životinje
                     
                     
                        Najviša dob
                     
                     
                        Najmanja količina
                     
                     
                        Najveća dopuštena količina
                     
                     
                        Ostale odredbe
                     
                     
                        Datum isteka važenja odobrenja
                     
                  
                        mg/kg potpune krmne smjese s udjelom vlage od 12 %
                     
                  
                        
                           Kategorija: tehnološki dodaci
                        
                        
                           Funkcionalna skupina: regulatori kiselosti
                        
                     
                  
                        1j001
                     
                     
                        Kalijev diformat
                     
                     
                        
                           Sastav dodatka
                        
                        Kalijev diformat ≥ 98 %
                     
                     
                        Svinje za tov
                        Odbijena prasad
                     
                     
                        –
                     
                     
                        –
                     
                     
                        6 000 
                     
                     
                        
                                    1.
                                 
                                 
                                    U uputama za uporabu dodatka i premiksâ treba navesti uvjete skladištenja.
                                 
                              
                                    2.
                                 
                                 
                                    Najveća dopuštena količina kalijeva diformata iznosi 6 000  mg/kg potpune krmne smjese s udjelom vlage od 12 %, neovisno o tome upotrebljava li se samostalno kao regulator kiselosti ili u kombinaciji s drugim izvorima kalijeva diformata.
                                 
                              
                                    3.
                                 
                                 
                                    Subjekti u poslovanju s hranom za životinje utvrđuju operativne postupke i organizacijske mjere za korisnike dodatka i premiksâ radi uklanjanja mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ treba nositi osobnu zaštitnu opremu, uključujući zaštitu za oči.
                                 
                              
                     
                        20. prosinca 2031.
                     
                  
                        
                           Karakteristike aktivne tvari
                        
                        Kalijev diformat
                        CAS br.: 20642-05-1
                        EINECS br.: 243-934-6
                        C2H3O4K
                     
                  
                        
                           Analitička metoda
                            (1)
                        
                        Za određivanje kalijeva diformata (kao ukupna mravlja kiselina) u dodatku hrani za životinje, premiksu i hrani za životinje:
                        
                                    —
                                 
                                 
                                    ionska kromatografija s detekcijom vodljivosti (IC-CD) – EN 17294
                                 
                              Za određivanje kalija u dodatku hrani za životinje:
                        
                                    —
                                 
                                 
                                    atomska apsorpcijska spektrometrija (AAS) – EN ISO 6869 ili
                                 
                              
                                    —
                                 
                                 
                                    atomska emisijska spektrometrija s induktivno spregnutom plazmom (ICP-AES) – EN15510
                                 
                              
                  
               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.